ประกาศสํานักงานคณะกรรมการอาหารและยาการแสดงฉลากของผลิตภัณฑ์ฆ่าเชื้อโรค ทําความสะอาดพื้น ฝาผนัง และวัสดุอื่นๆประเภทผลิตภัณฑ์สําเร็จรูป ที่ประกอบด้วย HYDROGEN PEROXIDEหรือ HYDROGEN PEROXIDE ผสมกับ SURFACTANTS-------------------- อาศัยอํานาจตามความในข้อ 8 ของประกาศกระทรวงสาธารณสุข เรื่อง ฉลากและระดับความ เป็นพิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 สํานักงานคณะกรรมการอาหารและยา ออกประกาศไว้ดังต่อไปนี้ข้อ ๑ การแสดงฉลากของวัตถุอันตรายที่ผลิต ขาย หรือมีไว้ในครอบครองในประเทศ ซึ่งประกอบด้วยสารในกลุ่ม HYDROGEN PEROXIDE หรือ HYDROGEN PEROXIDE ผสมกับ SURFACTANTS ในผลิตภัณฑ์ที่ใช้เพื่อประโยชน์ในการฆ่าเชื้อโรค ทําความสะอาดพื้น ฝาผนัง และวัสดุอื่น ๆ ต้องปฏิบัติตามข้อ 3 ข้อ 4 และข้อ 7 ของประกาศกระทรวงสาธารณสุข เรื่อง ฉลากและระดับความเป็นพิษ ของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 และแสดง สาระสําคัญดังต่อไปนี้ 1.1 ประโยชน์ ใช้ฆ่าเชื้อโรค ทําความสะอาดพื้น ฝาผนัง และวัสดุอื่น ๆ 1.2 วิธีใช้ 1.2.1 สําหรับการฆ่าเชื้อโรคและทําความสะอาดระบบส่งน้ําควรทําในขณะพักการส่งน้ําและทําในที่อากาศถ่ายเทสะดวก (1) ผสมวัตถุอันตราย/ชื่อผลิตภัณฑ์กับน้ําในอัตราส่วน...หรือผสมวัตถุอันตราย/ชื่อผลิตภัณฑ์...กับน้ํา........ (2) นําสารละลายวัตถุอันตราย ชื่อผลิตภัณฑ์ใส่ในระบบส่งน้ํา (3) ปล่อยให้สารละลายวัตถุอันตราย/ชื่อผลิตภัณฑ์ไหลเวียนในระบบส่งน้ําอย่างทั่วถึง โดยเปิดก๊อกน้ําตรวจดูปฏิกิริยาการเกิดฟองฟู่ ถ้าไม่สามารถทําให้สารละลายวัตถุอันตราย/ชื่อผลิตภัณฑ์ไหลเวียนไข้ควรเก็บไว้ในระบบส่งน้ําอย่างน้อย...........ชั่วโมง (4) หลังจากฆ่าเชื้อโรคและทําความสะอาดด้วยวัตถุอันตราย/ชื่อผลิตภัณฑ์แล้ว ล้างระบบส่งน้ําด้วยน้ําสะอาดอีกครั้ง 1.2.2 สําหรับการฆ่าเชื้อโรค และทําความสะอาดพื้น ฝาผนังโรงเรียนเลี้ยงสัตว์ ควรทําในขณะที่ไม่มีสัตว์อยู่ในคอก (1) ก่อนใช้ให้ย้ายสัตว์เลี้ยงและอุปกรณ์หรือเครื่องมืออื่น ๆ ออกไปนอกโรงเรียน และกําจัดเศษดินหรือสิ่งสกปรกบนพื้นผิวออกล้างด้วยน้ําสะอาด (2) ผสมวัตถุอันตราย/ชื่อผลิตภัณฑ์ในอัตราส่วน...หรือวัตถุอันตราย/ชื่อผลิตภัณฑ์.........ผสมกับน้ํา...........เทราดหรือฉีดพ่นบริเวณที่ต้องการฆ่าเชื้อและทําความสะอาดให้ทั่ว ทิ้งไว้สักครู่จนไม่มีฟองฟู่ แล้วจึงล้างด้วยน้ําสะอาดอีกครั้ง เตรียมส่วนผสมก่อนใช้ทุกวัน (หรือแจ้งตามวิธีใช้จริง) 1.3 วิธีเก็บ ปิดฝาให้สนิท เก็บไว้ในที่แห้ง เย็น มิดชิด และอากาศถ่ายเทสะดวกห่างจากเด็ก อาหาร สัตว์เลี้ยง เปลวไฟ ความร้อน วัตถุไวไฟ กรด ด่าง สารพวกเอบีนส์ และสารรีติวส์ เช่น โลหะ 1.4 คําเตือน (1) ห้ามรับประทาน (2) ระวังอย่าให้เข้าตา ถูกผิวหนัง เสื้อผ้า หรือสูดดม ก่อนและหลังการเจือจาง (3) ขณะใช้ควรสวมถุงมือยาง รองเท้ายาง และหน้ากาก ภายหลังการใช้ หรือหยิบจับ ควรล้างถุงมือยาง รองเท้ายาง และมือด้วยน้ําและสบู่ทุกครั้ง (4) ห้ามเทวัตถุอันตราย ชื่อผลิตภัณฑ์กลับคืนภาชนะบรรจุ หรือผสมกับผลิตภัณฑ์อื่น (5) ควรใช้วัตถุอันตราย ชื่อผลิตภัณฑ์ในที่มีอากาศถ่ายเท (6) ห้ามทิ้งวัตถุอันตราย ชื่อผลิตภัณฑ์ ลงในแม่น้ํา คู คลอง แหล่งน้ําสาธารณะ 1.5 อาการเกิดพิษ (กรณีที่เป็นสารเข้มข้น) ระคายเคือง ปวดร้อนผิวหนัง นัยน์ตา ทางเดินหายใจ และทางเดินอาหาร 1.6 วิธีแก้พิษเบื้องต้น (1) หากถูกผิวหนัง ให้ล้างออกด้วยน้ําสะอาดจํานวนมาก ๆ ถ้าเปื้อนเสื้อผ้า ให้รีบถอดออกแล้วเปลี่ยนใหม่ทันที หากไม่ทุเลาให้ไปพบแพทย์ (2) หากเข้าตา ให้รีบล้างด้วยน้ําสะอาดจนอาการระคายเคืองทุเลาหากไม่ทุเลาให้ไปพบแพทย์ (3) หากได้รับพิษจากการสูดดม ให้รีบนําผู้ป่วยออกไปยังบริเวณที่มีอากาศถ่ายเทได้สะดวก (4) หากกลืนกินวัตถุอันตราย/ชื่อผลิตภัณฑ์ ห้ามทําให้อาเจียน ให้รีบบ้วนปากด้วยน้ําสะอาดปริมาณมากๆ แล้วดื่มนมหรือน้ําปริมาณมากๆ เพื่อเจือจาง จากนั้นรีบนําผู้ป่วยส่งแพทย์ทันที พร้อมด้วยภาชนะบรรจุ ฉลาก หรือใบแทรกของวัตถุอันตราย/ชื่อผลิตภัณฑ์ข้อ ๒ การแสดงฉลากของวัตถุอันตรายตามข้อ 1 ที่นําเข้ามาในราชอาณาจักร หรือส่งออกไป นอกราชอาณาจักร ให้ปฏิบัติตามข้อ 2 ของประกาศกระทรวงสาธารณสุข เรื่อง ฉลากและระดับความเป็น พิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538ผู้มีอํานาจลงนาม - ประกาศ ณ วันที่ 14 เดือนกรกฎาคม พ.ศ. 2540 ภักดี โพธิศิริ(นายภักดี โพธิศิริ)เลขาธิการคณะกรรมการอาหารและยา